Марат Измајлов

Марат Наилевич Измајлов (роден на 21 септември 1982 година, во Москва) — руски поранешен фудбалер, играч од средниот ред.
1 Биографија
Роден во Москва, Измајлов е волшки татар, додека неговите предци потекнуваат од селото Семјоновка во Нижегородската област.
2 Клупска кариера
2.1 Локомотив Москва
Измајлов ја започнал својата кариера Локомотив Москва, каде пробивајќи се низ младинските редови направил молскавичен напредок во период од шест месеци. Своето деби за првиот тим го направил во 2001 година и од тој момент набргу потоа станал важен член на Локомотив, помагајќи му на московскиот клуб да ги освои титулите во Премиер лигата на Русија во 2002 и 2004, а пред тоа, тој ја добил наградата за „Најдобар млад играч“ во својата дебитантска сезона во 2001 година. Сепак, и покрај импресивните настапи тој често бил и надвор од игра поради повреди.
На 24 октомври 2001, Измајлов го постигнал првиот гол во Лигата на шампионите во својата кариера, во победата со 5-1 на гостувањето кај белгискиот Андерлехт.
2.2 Спортинг Лисабон
Во јули 2007 година, Измаилов му се приклучил на Спортинг Лисабон на позајмица со право на откуп. Своето деби за клубот го направил во Суперкупот на Португалија на 11 август, против Порто во Леирија. Натпреварот завршил 1-0 за ''„лавовите“'', а единствениот гол во натпреварот го постигнал тој во 75-тата минута, со удар од далечина; тој исто така настапил во тој натпревар со повреда.
На 6 октомври 2007 година, влегувајќи од клупата, Измајлов придонел со два доцни гола (негови први во португалското првенство) за победата од 3–0 на домашен терен против . На 22 март 2008, тој го промашил одлучувачкиот пенал во финалето на Лига купот на Португалија, што Спортинг го чинело пораз од Виторија Сетубал. Сезоната 2007-2008, Измајлов ја завршил со 47 одиграни натпревар и 8 постигнати гола во сите натпреварувања, додека Спортинг завршил на второто место во првенството и го освоил Купот на Португалија. Во текот на летото 2008, тој потпишал перманентен договор со Спортинг, кој му платил на Локомотив 4.5 милиони евра.
По добрите две сезони, во сезоната 2009-2010, физичките проблеми на Измајлов повторно се појавиле, и тој минал повеќе од три месеци надвор од терените поради повреда на коленото. Повредите продолжиле да го измачуваат и во следните години, така што тој одиграл помалку од 40 натпревари вкупно во последните три сезони во клубот. Дресот на Спортинг го носел до 2013 година, со вкупно 142 одиграни натпревари и 20 постигнати гола.
2.3 Порто и Габала
На 7 јануари 2013 година, откако ги поминал соодветните медицински прегледи, Измајлов му се приклучил на Порто со договор од две и пол години, додека Мигел Лопеш се преселил во спротивната насока. На 19 јануари 2013, во својот втор натпревар со Порто, Измајлов го постигнал својот прв гол за клубот, запечатувајќи ја победата над Пасош де Фереира на домашен терен со 2-0.
Откако во сезоната 2013-2014 не одиграл ниту еден натпревар за Порто, минувајќи четири месеци во неговата земја поради семејни причини, на 31 јануари 2014, Измајлов заминал на позајмица до крајот на сезоната во азербејџанскиот клуб Габала. Своето деби за клубот кој од клупата го водел Јури Семин, неговиот поранешен тренер од Локомотив Москва, Измајлов го имал на 8 февруари во натпревар од првенството против Карабах, загубен на домашен терен со 0-1. Сезоната ја завршил со 14 настапи и еден постигнат гол (во победата со 3-1 над Баку) во првенството.
Тој, исто така, постигнал гол во финалето на Купот на Азербејџан против Нефчи, но бил еден од трите играчи на Габала кој промашиле во пенал-рулетот што резултитало со пораз за тимот од 3-2.
2.4 Краснодар
На 16 јули 2014, се вратил во својата татковина приклучувајќи му се на Краснодар, на позајмица со право на откуп по завршувањето на сезоната. Својот прв гол во рускиот фудбал по седум години, Измајлов го постигнал на 14 август 2014 година, отворајќи го резултатот во победата од 4–0 на над Спартак Москва.
Измајлов одиграл 31 натпревар и постигнал еден гол во сите натпреварувања за Краснодар во сезоната 2014-2015, но рускиот клуб сепак одлучил да не го задржи иако неговиот договор со Порто истекол во јули 2015. По една година без фудбал, на 20 јули 2016, тогаш веќе 33-годишниот Измајлов се вратил во Краснодар потпишувајќи едногодишен договор.
На 15 март 2017, после 11 натпревари и 2 постигнати гола, тој се разделил со клубот со взаемна согласност за раскинување на договорот.
2.5 Арарат Москва
На 9 јуни 2017 година, Измајлов се приклучил на клубот Втората лига (трето ниво), Арарат Москва, каде што играл заедно со поранешните руски репрезентативци Роман Павлјученко и Алексеј Ребко. На 26 септември, неговиот договор со клубот бил раскинат, а не долго потоа ја заршил својата играчка кариера.
3 Репрезентативна кариера
Своето деби за руската репрезентација, Измајлов го направил на само 19 години, влегувајќи како замена на местото на Егор Титов во пријателскиот натпревар против Грција (0-0) одигран на 15 август 2001.
Повикан од селекторите Олег Романцев и Георги Јарцев, тој бил дел од составот на репрезентацијата на Светското првенство 2002 и Европското првенство 2004, играјќи по два натпревари и на двата турнири, на кој Русија не успеала да ја мине групната фаза. Откако по пауза од шест години, во мај 2012 бил повикан повторно во репрезентацијата од селекторот Дик Адвокат и настапил во пријателските натпревари против и , Измајлов се нашол во тимот на Русија кој настапил на Европското првенство 2012; таму одиграл два натпревари влегувајќи како замена, против домаќинот (1-1), и во поразот со 1-0 од Грција, резултат кој и покрај четирите освоени бода не и дозволил на Русија да ја мине групата.
Вкупно за репрезентацијата одиграл 35 натпревари и постигнал 2 гола, првиот против (4-0), а вториот во успехот со 5-1 над , и двата во квалификациите за Светското првенство 2006.
4 Статистика
4.1 Клупска статистика
''Статистиката е ажурирана на 2 септември 2025.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2001, Локомотив Москва, 1Л, 29, 6, КР, 3, 0, -, -, -, -, -, -, 32, 6
2002, 1Л, 14, 2, КР, 0, 0, ЛШ+КУ, 8+2, 2+1, -, 0, 0, 16, 1
2003, 1Л, 27, 5, КР, 1, 0, ЛШ, 4, 0, СР, 1, 0, 33, 5
2004, 1Л, 18, 2, КР, 3, 1, ЛШ, 8, 1, -, -, -, 29, 3
2005, 1Л, 16, 4, КР, 1, 1, -, -, -, СР, 1, 0, 18, 5
2006, 1Л, 16, 1, КР, 0, 0, ЛШ+КУ, 1+6, 0, -, -, -, 23, 1
2007, 1Л, 4, 0, КР, 2, 0, КУ, 2, 0, -, -, -, 8, 0
Вкупно Локомотив Москва 124 20 10 2 31 4 2 0 167 26
2007-2008, Спортинг Лисабон, ПЛ, 23, 4, КП+ЛКП, 5+7, 1+2, ЛШ+КУ, 6+5, 0, СП, 1, 1, 47, 8
2008-2009, ПЛ, 22, 3, КП+ЛКП, 2+4, 0+1, ЛШ, 6, 0, СП, 1, 0, 35, 4
2009-2010, ПЛ, 13, 1, КП+ЛКП, 2+3, 1+0, ЛЕ, 5, 0, -, -, -, 23, 2
2010-2011, ПЛ, 3, 0, КП+ЛКП, 0, 0, ЛЕ, 0, 0, -, -, -, 3, 0
2011-2012, ПЛ, 13, 5, КП+ЛКП, 1+2, 0, ЛЕ, 9, 1, -, -, -, 25, 6
2012-јан. 2013, ПЛ, 7, 0, КП+ЛКП, 0, 0, ЛЕ, 2, 0, -, -, -, 9, 0
Вкупно Спортинг Лисабон 81 13 26 5 33 1 2 1 142 20
јан.-јун. 2013, ПЛ, 13, 1, КП+ЛКП, 0+1, 0, ЛШ, 1, 0, -, -, -, 15, 1
2013-јан. 2014, ПЛ, 0, 0, КП+ЛКП, 0, 0, ЛШ, 1, 0, СП, 0, 0, 1, 0
Вкупно Порто 13 1 1 0 2 0 0 0 16 1
јан.-јун. 2014, Габала, ПЛ, 14, 1, КА, 4, 1, -, -, -, -, -, -, 18, 2
2014-2015, Краснодар, ПЛ, 22, 1, КР, 1, 0, ЛЕ, 8, 0, -, 0, 0, 31, 1
2016-2017, ПЛ, 7, 1, КР, 1, 1, ЛЕ, 3, 0, -, 0, 0, 11, 2
Вкупно Краснодар 29 2 2 1 11 0 0 0 42 3
2017-2018, Арарат Москва, 2Л, 4, 2, -, -, -, -, -, -, -, -, -, 4, 2
Вкупно во кариерата 265 39 43 9 77 5 4 1 389 54
4.2 Репрезентативна статистика
Репрезентација, Година, Настапи, Голови
Русија, 2001, 4, 0
2002, 6, 0
2003, 5, 0
2004, 5, 1
2005, 8, 1
2006, 3, 0
2012, 4, 0
Вкупно, 35, 2
5 Титули
5.1 Клупски
5.1.1 Локомотив Москва
*Руско првенство : 2
: 2002, 2004
*Куп на Русија : 2
: 2000-2001, 2006-2007
*Суперкуп на Русија : 2
: 2003, 2005
5.1.2 Спортинг Лисабон
* Куп на Португалија : 1
: 2007-2008
* Суперкуп на Португалија : 2
: 2007, 2008
5.1.3 Порто
* Примеира лига : 1
: 2012-2013
5.2 Поединечни
* Најдобар млад фудбалер во Руското првенство: 2001